CELEX: 32016D0168
Language: mt
Date: 2016-02-05 00:00:00
Title: Deċiżjoni ta' Implimentazzjoni tal-Kummissjoni (UE) 2016/168 tal-5 ta' Frar 2016 li temenda l-Annessi għad-Deċiżjoni 2003/467/KE li tistabbilixxi l-kwalifika ta' uffiċjalment ħielsa mit-tuberkolożi, bruċellożi u lewkożi bovina enzootika ta' xi Stati Membri u reġjuni fl-Istati Membri rigward annimali bovini (notifikata bid-dokument C(2016) 602) (Test b'rilevanza għaż-ŻEE)

9.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 32/153
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/168
   tal-5 ta' Frar 2016
   li temenda l-Annessi għad-Deċiżjoni 2003/467/KE li tistabbilixxi l-kwalifika ta' uffiċjalment ħielsa mit-tuberkolożi, bruċellożi u lewkożi bovina enzootika ta' xi Stati Membri u reġjuni fl-Istati Membri rigward annimali bovini
   
      
         (notifikata bid-dokument C(2016) 602)
      
   
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 64/432/KEE tas-26 ta' Ġunju 1964 dwar il-problemi tas-saħħa tal-annimali li jaffettwaw il-kummerċ ta' annimali bovini u suwini ġewwa l-Komunità (1), u b'mod partikolari il-paragrafu 4 tal-Anness A.I, il-paragrafu 7 tal-Anness A.II u l-paragrafu E flimkien mal-paragrafu G tal-Anness D.I tagħha,
   Billi:
   
               (1)
            
            
               Id-Direttiva 64/432/KEE tapplika għall-kummerċ ta' annimali bovini fl-Unjoni. Hija tistabbilixxi l-kundizzjonijiet li permezz tagħhom reġjun fi Stat Membru jista' jiġi ddikjarat ħieles mit-tuberkulożi, ħieles mill-bruċellożi jew ħieles mil-lewkożi bovina enzootika rigward annimali bovini u tistabbilixxi l-kundizzjonijiet li permezz tagħhom il-kwalifika ta' Stat Membru uffiċjalment ħieles mill-mard tiġi sospiża.
            
         
               (2)
            
            
               Id-Deċiżjoni tal-Kummissjoni 2003/467/KE (2) tipprovdi li r-reġjuni tal-Istati Membri mniżżla fil-Kapitolu 2 tal-Anness I tagħha jiġu ddikjarati uffiċjalment ħielsa mit-tuberkulożi rigward annimali bovini.
            
         
               (3)
            
            
               L-Italja ressqet dokumentazzjoni lill-Kummissjoni li tixhed il-konformità għal diversi reġjuni mal-kundizzjonijiet stabbiliti fid-Direttiva 64/432/KEE għall-kwalifika ta' status uffiċjalment ħielsa mit-tuberkolożi rigward annimali bovini. Dawk ir-reġjuni huma l-Provinċji ta' Genova, Imperia, La Spezia u Savona tar-Reġjun tal-Liguria, il-Provinċji ta' Alessandria, Cuneo u Turin tar-Reġjun tal-Piemonte and l-Provinċji ta' Pesaro-Urbino u Ancona tar-Reġjun tal-Marche.
            
         
               (4)
            
            
               Il-Provinċji ta' Asti, Biella, Novara, Verbania u Vercelli tar-Reġjun tal-Piemonte huma diġà elenkati fil-Kapitolu 2 tal-Anness I tad-Deċiżjoni 2003/467/KE bħala uffiċjalment ħielsa mit-tuberkolożi. Għaldaqstant, ir-Reġjun kollu tal-Liguria, il-Provinċji ta' Pesaro-Urbino u Ancona tar-Reġjun tal-Marche u r-Reġjun kollu tal-Piemonte għandhom jiġu elenkati f'dak il-Kapitolu bħala reġjuni uffiċjalment ħielsa mit-tuberkolożi rigward annimali bovini.
            
         
               (5)
            
            
               Ir-Regolament tal-Kunsill (KEE) Nru 706/73 (3) jistipula li għall-għan tal-applikazzjoni tar-regoli dwar il-leġiżlazzjoni tas-saħħa tal-annimali, ir-Renju Unit u l-Isle of Man għandhom jiġu ttrattati bħala Stat Membru uniku.
            
         
               (6)
            
            
               Ir-Renju Unit ressaq dokumentazzjoni lill-Kummissjoni li tixhed il-konformità tal-Isle of Man mal-kundizzjonijiet stabbiliti fid-Direttiva 64/432/KEE għall-kwalifika ta' uffiċjalment ħielsa mit-tuberkulożi fir-rigward tal-annimali bovini. Għadaqstant, l-Isle of Man għandu jiġi elenkat fil-Kapitolu 2 tal-Anness I tad-Deċiżjoni 2003/467/KE bħala reġjun uffiċjalment ħieles mit-tuberkulożi fir-rigward tal-annimali bovini.
            
         
               (7)
            
            
               Il-Kapitolu 2 tal-Anness II tad-Deċiżjoni 2003/467/KE jelenka r-reġjuni tal-Istati Membri li huma ddikjarati bħala reġjuni uffiċjalment ħielsa mill-bruċellożi fir-rigward tal-annimali bovini.
            
         
               (8)
            
            
               Ir-Renju Unit ressaq dokumentazzjoni lill-Kummissjoni li tixhed il-konformità tal-Komunità Awtonoma ta' Navarra mal-kundizzjonijiet stabbiliti fid-Direttiva 64/432/KEE għall-kwalifika ta' uffiċjalment ħieles mill-bruċellożi fir-rigward tal-annimali bovini. Għadaqstant, dak ir-reġjun għandu jiġi elenkat fil-Kapitolu 2 tal-Anness II tad-Deċiżjoni 2003/467/KE bħala reġjun uffiċjalment ħieles mill-bruċellożi fir-rigward tal-annimali bovini.
            
         
               (9)
            
            
               Il-Kapitoli 1 u 2 tal-Anness III tad-Deċiżjoni 2003/467/KE jelenka l-Istati Membri u r-reġjuni tagħhom li huma ddikjarati uffiċjalment ħielsa mil-lewkożi bovina enzootika fir-rigward tal-annimali bovini. Franza hija elenkata fil-Kapitolu 1 ta' dak l-Anness bħala Stat Membru ħieles mil-lewkożi bovina enzootika.
            
         
               (10)
            
            
               Franza ressqet dokumentazzjoni lill-Kummissjoni li tinnotifika n-nuqqas ta' konformità ta' La Réunion mar-rekwiżiti għaż-żamma tal-kwalifika ta' status ħielsa mil-lewkożi bovina enzootika kif previst fid-Direttiva 64/432/KEE. Il-kwalifika ħielsa mil-lewkożi bovina enzootika tal-La Réunion għandu għalhekk jiġi sospiż. Għaldaqstant, Franza ma għandhiex tibqa' enlenkata fil-Kapitolu 1 tal-Anness III tad-Deċiżjoni 2003/467/KE bħala Stat Membru uffiċjalment ħieles mil-lewkożi bovina enzootika, iżda minflok ir-reġjuni ta' dak l-Istat Membru li huma ħielsa minn dik il-marda għandhom jiġu elenkati fil-Kapitolu 2 ta' dak l-Anness.
            
         
               (11)
            
            
               Għalhekk l-Annessi tad-Deċiżjoni 2003/467/KE jiġu emendati skont dan.
            
         
               (12)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Annessi tad-Deċiżjoni 2003/467/KE huma emendati b'konformità mal-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, il-5 ta' Frar 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU 121, 29.7.1964, p. 1977/64.
   
      (2)  Id-Deċiżjoni tal-Kummissjoni 2003/467/KE tat-23 ta' Ġunju 2003 li tistabbilixxi l-kwalifika ta' uffiċjalment ħielsa mit-tuberkolożi, bruċellożi u lewkożi bovina enzootika ta' xi Stati Membri u reġjuni fl-Istati Membri rigward annimali bovini (ĠU L 156, 25.6.2003, p. 74).
   
      (3)  Ir-Regolament (KEE) Nru 706/73 tal-Kunsill tat-12 ta' Marzu 1973 li jikkonċerna l-arranġamenti tal-Komunità applikabbli għall-Channel Islands u l-Isle of Man għal kummerċ fi prodotti agrikoli (ĠU L 68, 15.3.1973, p. 1).
   
      ANNESS
      L-Annessi tad-Deċiżjoni 2003/467/KE huma emendati kif ġej:
      
                  (1)
               
               
                  Fl-Anness I, il-Kapitolu 2 huwa emendat kif ġej:
                  
                              (a)
                           
                           
                              l-entrata għall-Italja tinbidel b'dan li ġej:
                              “Fl-Italja:
                              
                                          —
                                       
                                       
                                          Ir-Reġjun tal-Abruzzo: Il-Provinċja ta' Pescara,
                                       
                                    
                                          —
                                       
                                       
                                          Il-Provinċja ta' Bolzano,
                                       
                                    
                                          —
                                       
                                       
                                          Ir-Reġjun tal-Emilia-Romagna,
                                       
                                    
                                          —
                                       
                                       
                                          Ir-Reġjun tal-Friuli-Venezia Giulia
                                       
                                    
                                          —
                                       
                                       
                                          Ir-Reġjun tal-Lazio: Il-Provinċji ta' Rieti, Viterbo,
                                       
                                    
                                          —
                                       
                                       
                                          Ir-Reġjun tal-Liguria,
                                       
                                    
                                          —
                                       
                                       
                                          Ir-Reġjun tal-Lombardia,
                                       
                                    
                                          —
                                       
                                       
                                          Ir-Reġjun tal-Marche: Il-Provinċji ta' Ancona, Ascoli Piceno, Fermo, Pesaro-Urbino,
                                       
                                    
                                          —
                                       
                                       
                                          Ir-Reġjun tal-Piemonte,
                                       
                                    
                                          —
                                       
                                       
                                          Ir-Reġjun ta' Sardenja: Il-Provinċja ta' Cagliari, Medio-Campidano, Ogliastra, Olbia-Tempio, Oristano,
                                       
                                    
                                          —
                                       
                                       
                                          Ir-Reġjun tat-Toskana,
                                       
                                    
                                          —
                                       
                                       
                                          Il-Provinċja ta' Trento,
                                       
                                    
                                          —
                                       
                                       
                                          Ir-Reġjun tal-Veneto.”
                                       
                                    
                        
                              (b)
                           
                           
                              l-entrata tar-Renju Unit tinbidel b'dan li ġej:
                              “Fir-Renju Unit:
                              
                                          —
                                       
                                       
                                          Il-Gran Brittanja: L-Iskozja,
                                       
                                    
                                          —
                                       
                                       
                                          L-Isle of Man.”
                                       
                                    
                        
            
                  (2)
               
               
                  Fl-Anness II, il-Kapitolu 2, l-entrata għal Spanja tinbidel b'dan li ġej:
                  “Fi Spanja:
                  
                              —
                           
                           
                              Il-Komunità Awtonoma tal-Gżejjer Kanarji: Il-Provinċji ta' Santa Cruz de Tenerife, Las Palmas,
                           
                        
                              —
                           
                           
                              Il-Komunità Awtonoma tal-Gżejjer Baleariċi,
                           
                        
                              —
                           
                           
                              Il-Komunità Awtonoma tal-Pajjiż Bask,
                           
                        
                              —
                           
                           
                              Il-Komunità Awtonoma ta' Murcia,
                           
                        
                              —
                           
                           
                              Il-Komunità Awtonoma ta' La Rioja,
                           
                        
                              —
                           
                           
                              Il-Komunità Awtonoma ta' Navarra”
                           
                        
            
                  (3)
               
               
                  Fl-Anness III, il-Kapitolu 1 jinbidel b'dan li ġej:
                  
                     “KAPITOLU 1
                  
                  
                     Stati Membri uffiċjalment ħielsa mil-lewkożi enzootika bovina
                  
                  
                              Kodiċi tal-ISO
                           
                           
                              Stat Membru
                           
                        
                              BE
                           
                           
                              Il-Belġju
                           
                        
                              CZ
                           
                           
                              Ir-Repubblika Ċeka
                           
                        
                              DK
                           
                           
                              Id-Danimarka
                           
                        
                              DE
                           
                           
                              Il-Ġermanja
                           
                        
                              EE
                           
                           
                              L-Estonja
                           
                        
                              IE
                           
                           
                              L-Irlanda
                           
                        
                              ES
                           
                           
                              Spanja
                           
                        
                              CY
                           
                           
                              Ċipru
                           
                        
                              LV
                           
                           
                              Il-Latvja
                           
                        
                              LT
                           
                           
                              Il-Litwanja
                           
                        
                              LU
                           
                           
                              Il-Lussemburgu
                           
                        
                              NL
                           
                           
                              In-Netherlands
                           
                        
                              AT
                           
                           
                              L-Awstrija
                           
                        
                              SI
                           
                           
                              Is-Slovenja
                           
                        
                              SK
                           
                           
                              Is-Slovakkja
                           
                        
                              FI
                           
                           
                              Il-Finlandja
                           
                        
                              SE
                           
                           
                              L-Iżvezja
                           
                        
                              UK
                           
                           
                              Ir-Renju Unit”
                           
                        
            
                  (4)
               
               
                  Fl-Anness III, il-Kapitolu 2, l-entrata li ġejja għal Franza tiddaħħal qabel l-entrata għall-Italja:
                  “Fi Franza:
                  
                              —
                           
                           
                              Ir-Reġjun ta' Alsace, Champagne-Ardenne u Lorraine,
                           
                        
                              —
                           
                           
                              Ir-Reġjun ta' Aquitaine, Limousin u Poitou-Charentes,
                           
                        
                              —
                           
                           
                              Ir-Reġjun ta' Auvergne u Rhône-Alpes,
                           
                        
                              —
                           
                           
                              Ir-Reġjun ta' Bourgogne u Franche-Comté,
                           
                        
                              —
                           
                           
                              Ir-Reġjun tal-Bretanja,
                           
                        
                              —
                           
                           
                              Ir-Reġjun taċ-Ċentru,
                           
                        
                              —
                           
                           
                              Ir-Reġjun tal-Korsika,
                           
                        
                              —
                           
                           
                              Ir-Reġjun ta' Ile-de-France,
                           
                        
                              —
                           
                           
                              Ir-Reġjun ta' Languedoc-Roussillon u Midi-Pyrénées,
                           
                        
                              —
                           
                           
                              Ir-Reġjun tan-Nord- Pas-de-Calais u Picardie,
                           
                        
                              —
                           
                           
                              Ir-Reġjun tan-Normandija t'Isfel u n-Normandija ta' Fuq,
                           
                        
                              —
                           
                           
                              Ir-Reġjun tal-Pays de la Loire,
                           
                        
                              —
                           
                           
                              Ir-Reġjun ta' Provence-Alpes-Côte d'Azur,
                           
                        
                              —
                           
                           
                              Ir-Reġjun ta' Guadeloupe,
                           
                        
                              —
                           
                           
                              Ir-Reġjun ta' Martinique,
                           
                        
                              —
                           
                           
                              Ir-Reġjun ta' Guyane,
                           
                        
                              —
                           
                           
                              Ir-Reġjun ta' Mayotte.”